CELEX: 62013CN0587
Language: hr
Date: 2013-11-20 00:00:00
Title: Predmet C-587/13 P: Žalba koju je 20. studenog 2013. podnio Banco Bilbao Vizcaya Argentaria, S.A. protiv rješenja Općeg suda (osmo vijeće) od 9. rujna 2013. u predmetu T-429/11, Banco Bilbao Vizcaya Argentaria protiv Komisije

18.1.2014   
            
            
               HR
            
            
               Službeni list Europske unije
            
            
               C 15/12
            
         Žalba koju je 20. studenog 2013. podnio Banco Bilbao Vizcaya Argentaria, S.A. protiv rješenja Općeg suda (osmo vijeće) od 9. rujna 2013. u predmetu T-429/11, Banco Bilbao Vizcaya Argentaria protiv Komisije
   (Predmet C-587/13 P)
   2014/C 15/17
   Jezik postupka: španjolski
   
      Stranke
   
   
      Žalitelj: Banco Bilbao Vizcaya Argentaria, S.A. (zastupnici: J. Ruiz Calzado, M. Núñez Müller i J. Domínguez Pérez, odvjetnici)
   
      Druga stranka u postupku: Europska komisija
   
      Žalbeni zahtjevi
   
   
               —
            
            
               Ukinuti pobijano rješenje
            
         
               —
            
            
               Proglasiti dopuštenom tužbu za poništenje u predmetu T-429/11 i vratiti predmet Općem sudu radi odlučivanja o meritumu spora
            
         
               —
            
            
               Naložiti Komisiji snošenje svih troškova nastalih u postupcima vezanima uz dopuštenost u oba stupnja
            
         
      Žalbeni razlozi i glavni argumenti
   
   
               1.
            
            
               Opći sud povrijedio je pravo Unije tumačeći sudsku praksu koja se odnosi na pojam stvarnog korisnika kako bi ispitao dopuštenost tužbi protiv odluka kojima se program potpora proglašava nezakonitim i nespojivim. Konkretno:
               
                           —
                        
                        
                           Opći sud pogrešno tumači sudsku praksu koja se odnosi na pojam stvarnog korisnika i iskrivljava činjenice primjenjujući ju na radnje koje je tužitelj izvršio nakon 21. prosinca 2007.;
                        
                     
                           —
                        
                        
                           Opći sud također pogrešno primjenjuje pravo što se tiče radnji izvršenih prije 21. prosinca 2007., tumačeći pojam stvarnog korisnika iz sudske prakse.
                        
                     
         
               2.
            
            
               Opći sud pogrešno je primijenio pravo tumačeći članak 263. stavak 4., in fine UFEU-a i potvrđujući da odluke o programima državnih potpora poput pobijane zahtijevaju provedbene mjere u smislu nove odredbe Ugovora.
            
         
               3.
            
            
               Opći sud pogrešno je primijenio pravo donošenjem odluke kojom se krši pravo na učinkovitu sudsku zaštitu. Pobijanim se rješenjem prihvaća čisto teoretska predodžba tog prava čime se tužitelja onemogućava da, pravovremeno i ne povređujući pravo, pristupi prethodnom postupku kako bi osporio pobijanu odluku.